Public procurement notice: Contract Notice
Published: 2023-03-10
Buyer: Magyar Államkincstár
Country: HU
Contract type: Services
Procedure: Open procedure
CPV classification: 72260000: Software-related services
Submission deadline: 2023-04-12
Award criteria: The most economic tender

Technical requirements: A Magyar Államkincstár (továbbiakban Ajánlatkérő) által a továbbadott támogatások kihelyezéséhez használt IIER+ rendszer üzemeltetés-támogatása.
Az üzemeltetés-támogatási szolgáltatás keretein belül, az érintett intézkedések esetében kell biztosítani eseti vagy rendszeres jelleggel az alábbiakat:
- egyedi problémák megoldásának, illetve ügyféligények teljesítésének támogatása kifejlesztett szoftverfunkció hiányában,
A nyertes ajánlattevőnek az incidenskezelés során a használt alkalmazással kapcsolatos váratlan eseményekre kell reagálnia és szükség esetén az azonosított hibát dokumentáltan elhárítani. Amennyiben a jelzett incidens alkalmazáshibának minősül, úgy kezelésének elsődleges célja, hogy a nyertes ajánlattevő újra lehetővé tegye Ajánlatkérő számára a tevékenységének folytatását vagy rendszereinek legalább ideiglenes továbbműködését, majd pedig végleges megoldást biztosítson a hibát kiváltó műszaki problémára. A szolgáltatás keretében a nyertes ajánlattevő feladata az elemzés és az azonosítás elősegítése, támogatása, részvétel a probléma meghatározásában és reprodukálásában, a hibák megfelelő szakértőhöz történő delegálása, továbbá - ha szükséges - második szintű szakértők bevonása.
A nyertes ajánlattevőnek az adatbázis-korrekció során olyan feladatokat kell elvégeznie, amelyek az IIER+ adatbázisának megváltozását vonják maguk után a programkód megváltoztatása nélkül.
GINOP-5.3.11-18-2018-00001, GINOP-5.3.13-20-2020-00001, GINOP-5.3.17-21-2021-00001 azonosító számú projektek.
1.) A keretszerződés keretösszege, annak teljes időtartamára: nettó 115 400 000,- Ft, melynek 70 %-ára vállal lehívási kötelezettéget AK. A keretszerződés a keretösszeg kimerüléséig, de legkésőbb 2023. szeptember 30. napjáig tart.
2) Ajánlatkérő az ajánlatokat a Kbt. 76. § (2) bekezdés c) pontja „legjobb ár-érték arány” értékelési szempont szerint értékeli. A kiosztható pontszámtartomány: 0-10 pont.
3) Az ajánlatkérő megvizsgálta a részajánlattétel lehetőségét és azt nem tartja szakmailag és gazdaságilag ésszerűnek, tekintettel arra, hogy a beszerzés nem osztható oly módon, hogy az a közpénzek hatékony felhasználását eredményezné. Továbbá a beszerzés műszaki-szakmai jellemzői alapján nem biztosítható a részajánlattétel lehetősége, mivel valójában a tárgyi 5 GINOP projekt egységesített intézkedési keretrendszerről beszélünk, így az ahhoz kapcsolódó támogatási szolgáltatások beszerzésének folyamatai nem oszthatók részekre, csak egy egységként kezelhetők. Ennek hátterében az áll, hogy a különböző intézkedésekhez tartozó pályázatok egységes informatikai folyamaton mennek keresztül, ahol a rendszer moduljainak supportját, úgymint iktatási, ügyintézési, pénzügyi modul, nem lehet intézkedésspecifikusan megbontani. Ezért ellentétes a szakmai és gazdasági észszerűséggel, hogy a beszerzés tárgyát képező, a támogatandó folyamatokból fakadóan egymással szorosan összefüggő feladatokat különböző szervezetek végezzék.
4) Ajánlatkérő az ártáblázatban olyan óradíj megajánlását kéri, mely a Műszaki Leírás 1.1.1., 1.1.2., és 1.1.3. pontjaiban részletezett tevékenységek mindegyikének elvégzését tartalmazza.
5.) A II.2.7.) pont kiegészítéseként AK közli, hogy a teljesítési határidő fentebb rögzített kezdő időpontja technikai időpont. A szerződés mindkét fél általi aláírás napján lép hatályba, ajánlattevőnek pedig a szerződés hatályba lépésétől kezdődően szükséges 2023. szeptember 30.napjáig teljesíteni.
6.) Ajánlatkérő tájékoztatásul közli, hogy a projektzárás meghosszabbítása esetén is a felhívás II.2.7) pontjában feltüntetett időtartam az irányadó.
Meghiúsulási kötbér: Szerződő Felek megállapodnak, hogy amennyiben a jelen Szerződés - olyan okból, amelyért a Szolgáltató felelős - meghiúsul, vagy részlegesen meghiúsul, Megrendelő - a Ptk. 6:186. § (1) bekezdésének megfelelően - meghiúsulási kötbérre jogosult, melynek mértéke a teljes, vagy a meghiúsult részre eső nettó szolgáltatási díj 30%-a.
A hibás teljesítési kötbér mértéke: Szerződő Felek megállapodnak, hogy hibás teljesítés esetén Megrendelő elsődlegesen szavatossági és jótállási igényt érvényesít, amennyiben a hibás teljesítés nem javítható, úgy hibás teljesítési kötbér érvényesítése esetén annak mértéke a hibás teljesítés napjától napi 1%, maximális mértéke 20%. A hibás teljesítési kötbér alapja az érintett tárgyhónapra/tárgyhónapokra a Szolgáltatót megillető nettó díj összege, amely tárgyhónapban a hiba bekövetkezett, illetve annak a Szerződésben meghatározott egyes hibakategóriákra eső része.
A szerződéstervezet részletesen tartalmazza a kötbérekre, valamint az ellenszolgáltatás teljesítésére vonatkozó részletes feltételeket.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében felsorolt kizáró okok bármelyike fennáll vagy az eljárás során következett be (Kbt. 74. § (1) bekezdés b) pont). Öntisztázás a Kbt. 64. § szerint biztosított. A jogerős határozatot a gazdasági szereplő az egységes európai közbeszerzési dokumentummal (továbbiakban: EEKD) egyidejűleg köteles benyújtani. Előzetes igazolás: Ajánlattevő a 321/2015. (X. 30.) Korm. rendelet (továbbiakban: Kr.) 1. § (1) bekezdése alapján az EEKD benyújtásával köteles előzetesen igazolni, hogy nem tartozik a Kbt. 62. § (1) és (2) bekezdésének hatálya alá. A Kr. 2. § (3) bekezdés a) pontjára tekintettel az EEKD-ban ajánlattevőnek fel kell tüntetni az ajánlat benyújtásakor már ismert olyan alvállalkozókat is, amelyek kapacitásaira nem támaszkodik. Az EEKD-ban ajánlattevő, illetve az alkalmasság igazolásában részt vevő gazdasági szereplő a Kr. 4. § (1) bekezdése szerint igazolja előzetesen a kizáró okok fenn nem állását. A Kr. 3. § (3) bekezdése értelmében és a Kbt. 41/A (5) bekezdés figyelembevételével, Ajánlattevőnek a kapacitást nyújtó szervezetekre vonatkozóan is be kell nyújtania a külön EEKD-t az ajánlatban. Az EEKD-t közös ajánlattétel esetén a Kbt. 41/A (5) bekezdésére tekintettel az ajánlatot benyújtó gazdasági szereplőnek valamennyi közös ajánlattevői tag képviseletében külön-külön kell benyújtania. Megkövetelt igazolási mód a Kbt. 69. § (4)-(7) bekezdéseiben foglaltak alkalmazásával: ajánlattevőnek az előírt kizáró okok fenn nem állását a Kr. 8. § és 10.§ alapján kell igazolni (kivéve a Kr. 8. § ib) és 10.§ gb) pont, figyelemmel a Kr. 12. § -16. §-ában foglaltakra. A Kbt. 62. § (1) bekezdés k) pont kb) alpontja tekintetében ha az Ajánlattevő olyan társaságnak minősül, amely a szabályozott piacon nem jegyeznek és a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: Pm.tv.) 3.§ 38. pont a)-b) vagy d) alpontja szerint definiált tényleges tulajdonossal rendelkezik, akkor valamennyi tényleges tulajdonos személyazonosító adatainak, adóazonosító adatainak, külső nyilvántartás szerinti személy-, illetve adóazonosító adatainak, valamint érdekeltségének a pénzmosásról szóló törvény 3. § 38. pont a)-b) vagy d) alpontja szerinti jellege és mértéke bemutatását tartalmazza;; ha a gazdasági szereplőnek nincs a Pm.tv. 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni a Kbt. 69. § (4) bek. szerinti igazolások benyújtásakor, továbbá nyilatkozni szükséges, hogy ajánlattevő olyan társaságnak minősül-e, melyet a szabályozott piacon jegyeznek. A Kr. 15.§ (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a kizáró okok hiányának igazolása érdekében. A Kr. 15. § (2) bekezdése értelmében azon alvállalkozók tekintetében, amelyek nem vesznek részt az alkalmasság igazolásában, az ajánlattevőnek a Kbt. 67.§ (4) bekezdés szerinti nyilatkozatot kell benyújtani, az Ajánlatkérő által kiadott űrlapon. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. (Kr. 1. § (7)) Folyamatban lévő változásbejegyzési eljárás esetén az ajánlathoz csatolni kell a cégbírósághoz benyújtott változásbejegyzési kérelmet és annak érkeztetését igazoló cégbírósági dokumentumot (másolatban), amennyiben változásbejegyzési eljárás nincs folyamatban, az erre vonatkozó, nemleges tartalmú nyilatkozatot kell az ajánlathoz csatolni (Kr. 13.), EKR-ben létrehozott űrlap alkalmazásával. Ajánlattevőnek az ajánlatban nyilatkoznia kell az ukrajnai helyzetet destabilizáló orosz intézkedések miatt hozott korlátozó́ intézkedésekről szóló 833/2014/EU rendelet módosításáról szóló 2022/576 EU rendelet 1. cikk 23. pontja nyomán életbe lépett, 833/2014/EU rendelet 5k. cikk szerinti tilalom vonatkozásában.